钦定古今图书集成/明伦汇编/氏族典/第346卷 > 周邦式
## 钦定古今图书集成/明伦汇编/氏族典/第346卷 > 周邦式

按《万姓统谱》：“邦式字南伯，钱塘人。少好学，中元丰初
进士第，主楚州宝应簿，调祥符尉，知封丘县，通判磁
州、郓州，提举江东常平，为淮南运判，徙梓州路。入对，
留为尚书度支郎中。邦式夷澹不乐中都官，复出提
点淮西刑狱，徙两浙，又徙江东。京师营土木，命输殿
材，邦式奏言非地所产，有霑醉妄斥宫禁事者。”邦式
被命治诏狱，其人自分必死。狱成，才坐远徙，代归。知
宿州、滑州，皆不赴。提举南京鸿庆宫，起知处州，辞不
行。积官中大夫，卒，年七十五。子𦬊、蔚、茂、茨知名。